Дега ишемически лазар

Дега ишемически лазар (; , хьадаьннад  — исхайми́а — «ишемия» яхачох, хӀаьта из ше хьадаьннад — ἴσχω («задерживать») — и́схо — «гоаде, соцаде» яхачохи,  — айма — «цӀий» яхачохи) — дега дулха́ кислородацеи кхачан хӀамацеи хронически кхоачам цахиларо хулийташ дола хьал. Цу хьалан эггара дукхагӀа хулаш дола бахьан да атеросклеротически бляшкаш коронарни артерешка хьаӀар. Дега ишемически лазар белгалдеш йолча симптомех лоархӀ дувхьар а, стенокарди хьахилар а (накха чу лазар дар). Юххьанца цӀий лелар телхача, симптомаш гуча ца ювла мег, цудухьа, хьал геттара халчадалар а — инфаркт миокарда (дега приступ) хилар — хьалххе гуш белгалонаши симптомаши йоацаш хила мегаш да. Дега ишемически лазар 2019 шера дунен тӀа Ӏоажала керттера бахьан дар аьнна оттадаьд ВОЗ яхача организацес.

Дега ишемически лазар хила кхерам бола фактораш шин даькъа екъ: модифицируеми йоацараши (тӀахьожам лоаттабе вӀаштехьа доацараш), модифицируеми яраши, царех я гӀаьле увзари, дегӀ тоъал хьинаре хьоадеш ца хилари, совдола дозали, балансированни доаца хӀама даари. Дега ишемически лазар хургдоацаш профилактика яра духьа вахар-лелар тоаде деза (корта бохабу хӀамеи гӀаьле увзари дитар, дарбане хургдолчча тайпара хӀама даар, физически упражненеш яр). ХӀаьта дарба деш хилча, вахар-лелар тоадарал совгӀа, молхаш а язъю: статинаши, антикоагулянташи антиагреганташи, бета-блокатораши, иштта кхыйола препараташ а. Цхьайолча хана этӀавар а эшаш хул.

 Хьажа иштта 
 Эндоваскулярни хирурги

 Белгалдаккхар 

 Литература 

 Ӏилман лустамаш 
























 ТӀатовжамаш 




ОагӀат:Кардиологи
ОагӀат:Миай лазараш
ОагӀат:Дега лазараш
ОагӀат:Ӏоажала бахьанаш